ג'ויס אמר לפני שנבחר לסנאט ביולי 2005, כי הממשלה הליברלית לא צריכה לקחת את תמיכתו כמובן מאליו. מאחר שהליברלים נלחמו פוליטית נגד ג'ויס, הוא מעולם לא חש מחויבות למפלגה הליברלית. הוא הביע תחילה חששות בנוגע להצעת הממשלה למכירת טלסטרה, חברת התקשורת שבבעלות המדינה, וטען כי הוא יצביע נגד המכירה אלא אם כן הוא ושאר מפלגתו יהיו מרוצים מכך ש"השירות של טלסטרה באזורים הכפריים יהיה הולם, וכי ההפרטה לא תשפיע עליה לרעה".
נאומו של ג'ויס בסנאט ב-16 באוגוסט 2005 פורסם בהרחבה בתקשורת של קווינסלנד. הוא הביע את רצונו לראות את הדואופול הקמעונאי של אוסטרליה הנשלט בחברות וולוורת'ס וקולס מאייר גרופ נחלש, כדי להגן על זכויות הצרכן ועסקים קטנים. הוא גם אימץ את מעלותיו של קפיטליזם, במיוחד בעסקים קטנים ובבעלי עסקים. כמו כן, ג'ויס אמר לכנס "הזכות לחיים" כי מטרתו הגדולה ביותר בחיים הציבוריים היא לאסור את "הטבח המצער" של ההפלה מלאכותית.
לאחר ביקור של ארבעה חודשים באנטארקטיקה כחבר בוועדה לשטחים חיצוניים במאי 2006, קידם ג'ויס את כריית אנטארקטיקה, מה שנאסר על פי אמנת אנטארקטיקה. ג'ויס הצדיק את הצעתו. בהגנתו על עמדתו טען ג'ויס, כי מדינות אחרות אינן מכירות בתביעתה של אוסטרליה על 42% משטחה של אנטארקטיקה. ההצעה ספגה ביקורת נרחבת.
בבית הנבחרים (2013-הווה).
ב-13 באפריל 2013, זכה ג'ויס בבחירות להיות נציגה של המפלגה הלאומית של אוסטרליה בבית הנבחרים האוסטרלי מטעם אזור הבחירה ניו אינגלנד שבניו סאות' ויילס, לקראת הבחירות בספטמבר 2013. המושב הוחזק אז על ידי הפוליטיקאי העצמאי טוני וינדזור. ג'ויס התפטר ממקומו בסנאט ב-8 באוגוסט 2013 עם כניסתו לבית הנבחרים. ב-25 במאי 2013 נבחר בארי או'סאליבן להחליפו בסנאט.
ג'ויס הושבע לתפקיד שר החקלאות ב-18 בספטמבר 2013 וב-21 בספטמבר 2015 המשרד הורחב ונוספה לו האחריות על מקורות המים עם הקמת ממשלת מלקולם טרנבול.
ב-11 בפברואר 2016 נבחר ג'ויס ללא עוררין כמנהיג המפלגה הלאומית, עם פיונה נאש כסגניתו, והושבע לתפקיד סגן ראש ממשלת אוסטרליה ב-18 בפברואר 2016.
ב-14 באוגוסט 2017 התגלה שיש לג'ויס אזרחות ניו זילנדית מכיוון שאביו הוא אזרח ניו זילנד, מה שמנוגד לחוקת אוסטרליה האוסרת על בעלי אזרחות כפולה לכהן כחברי פרלמנט. ג'ויס בחר שלא להתפטר וביקש שהמקרה שלו יוכרע בבית המשפט העליון של אוסטרליה. באוקטובר 2017 קבע בית המשפט שעליו להתפטר.
GBU-43/B
עונת 1913/1914 בפוטבול ליג
עונת 1913/1914 הייתה העונה ה-26 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1913 והסתיימה ב-27 באפריל 1914.
הליגה כללה 20 קבוצות. פרסטון נורת' אנד וברנלי היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
בלקברן רוברס זכתה באליפות בפעם השנייה בתולדות המועדון.
בסוף העונה לליגת משנה ירדו פרסטון נורת' אנד ודרבי קאונטי. במקומן לליגה הבכירה עלו נוטס קאונטי וברדפורד פארק אווניו.
כדורגלנים מצטיינים.
ג'ורג' אליוט ממידלסברו כבש 32 שערים וזכה בתואר מלך השערים.
Where I Am
Where I Am (בעברית: איפה שאני) הוא השיר שייצג את דנמרק באירוויזיון 2017. השיר בוצע על ידי אניה ניסן. השיר שנבחר בתחרות המלודי גרנד פרי של רשות השידור הדנית נכתב על ידי אנחל טופאי, מייקל ד'ארקי ואניה עצמה.
This is Love (שיר של דמי)
This is Love (בעברית: זו אהבה) הוא השיר שיצג את יוון באירוויזיון 2017. השיר בוצע על ידי דמי. השיר שנבחר בבחירה פנימית של רשות השידור היוונית נכתב על ידי רומי פאפאדה, ג'ון באלארד ודימיטריס קונטופולוס והולחן על ידי האחרון בלבד.
השיר בוצע כעשירי בחצי-הגמר הראשון של האירוויזיון, אשר נערך ב-9 במאי 2017. הוא העפיל לשלב הגמר, שנערך ב-13 במאי, ובו הוגרל השיר להיות ה-15 בסדר ההופעות. השיר סיים במקום ה-19 בשלב הגמר עם 77 נקודות.
אצבע (מידת אורך)
גונון פדאנג
יוצי פאפאי
יוז'ף פאפאי (בהונגרית: Pápai József; נולד ב-22 בספטמבר 1981), הידוע בשם הבמה יוצי פאפאי (Pápai Joci), הוא זמר וראפר הונגרי ממוצא צועני. פאפאי יצג את הונגריה באירוויזיון 2017 עם השיר "Origo" ופעם נוספת באירוויזיון 2019 עם השיר "Az én apám".
ביוגרפיה.
פאפאי נולד בטטה שבהונגריה למשפחה צוענית. בעקבות אחיו הבוגר, החל כבר לנגן על גיטרה בגיל ארבע ולכתוב שירים. הסגנון המוזיקלי של שיריו מושפע משירי שנות השישים והשבעים, רוק, פופ ונשמה.
התפרסם לראשונה בשנת 2005 כאשר השתתף בעונה השנייה של תוכנית השירה Megasztár המשודרת בערוץ TV2 ההונגרי, שם הודח ב"שלב הניחומים". אלבום הראשון, "Ne nézz így rám" זכה להצלחה.
החל מ-2006 הוא עובד בשיתוף פעולה מוזיקלי עם הראפר Majka שאתו הוציא את שני האלבומים "Nélküle" ו-"Nekem ez jár".
ב-2017 ניצח בתחרות השיר A Dal, המשמשת "גמר לאומי" לבחירת נציג הונגריה בתחרות האירוויזיון, בו מתמודדים ארבעים משתתפים. פפאי התחרה עם השיר "Origo", אותו כתב בעצמו. השיר נכתב בהונגרית ובין היתר מכיל גם מילים ברומאני, שפת הצוענים באירופה. פאפאי העפיל לגמר מהמקום השני בחצי הגמר השני ובגמר סיים במקום השמיני עם 200 נקודות.
ב-2019 נבחר לייצג את הונגריה בשנית עם השיר "Az én apám". הוא סיים את חצי הגמר במקום ה-12 ולא העפיל לגמר.
בית סאה (מידת שטח)
אלגברה פשוטה מרכזית
אלגברה פשוטה מרכזית היא אלגברה פשוטה מממד סופי מעל המרכז שלה. האלגבראות הפשוטות הן אבני היסוד בתורת המבנה של אלגבראות, ומחקרן תורם להבנת המבנה הכללי של חוגים. לאובייקטים אלו מבנה עשיר, הקשור גם לתחומים אחרים במתמטיקה, כמו תורת הקוהומולוגיה של מבנים אלגבריים שונים.
תורת המבנה.
על פי משפט ודרברן-ארטין, כל אלגברה פשוטה מרכזית formula_1 מעל שדה formula_2 איזומורפית לחוג מטריצות מעל חוג עם חילוק formula_3; חוג זה יחיד עד כדי איזומורפיזם, ומהווה אף הוא אלגברה פשוטה מרכזית (מעל אותו השדה). נובע כי הממד של אלגברה פשוטה מרכזית הוא מספר ריבועי. המכפלה הטנזורית של אלגבראות פשוטות מרכזיות אף היא פשוטה מרכזית (על פי משפט המרכז הכפול). על פי משפט סקולם-נתר, כל אוטומורפיזם של אלגברה פשוטה מרכזית הוא אוטומורפיזם פנימי - כלומר, הצמדה באיבר מהאלגברה; משפט זה מאפשר להוכיח טענות רבות בתחום.
האינדקס של האלגברה הפשוטה המרכזית formula_1 הוא הממד של חוג החילוק הליבתי שלה: formula_5. בהינתן פירוק לגורמים ראשוניים של האינדקס, formula_6, ניתן לכתוב formula_7 כאשר formula_8 אלגברת חילוק מממד formula_9. לכן, כל אלגברה פשוטה מרכזית ניתן להביא למבנה formula_10.
דוגמאות.
הדוגמה הבסיסית לאלגבראות פשוטות מרכזיות היא מעל שדה המספרים הממשיים formula_11, הכוללות את שדה הממשיים עצמו formula_12, שדה המספרים המרוכבים formula_13 ואלגברת הקווטרניונים של המילטון formula_14, ואת כל חוגי המטריצות מעליהם. כמסקנה ממשפט הורוויץ, המסווג תכונות של אלגבראות הרכבה מעל שדות ממאפיין לא 2, אלו הן האלגבראות הפשוטות (האסוציאטיביות) היחידות מעל שדה הממשיים.
דוגמאות מעט כלליות יותר לאלגבראות פשוטות מרכזיות הן האלגבראות ציקליות, המכילות תת-שדה גלואה מקסימלי המהווה הרחבה ציקלית מעל שדה הבסיס; מבנים אלו כוללים בפרט את כל אלגבראות הקווטרניונים - אלגבראות ציקליות מממד 4, הכוללות את כל האלגבראות הפשוטות המרכזיות מממד 4.
חבורת בראואר.
לאחר היכרות בסיסית עם מבנה האלגבראות הפשוטות המרכזיות, ניתן להגדיר את חבורת בראואר. שתי אלגבראות פשוטות מרכזיות formula_15 מעל אותו שדה הן שקולות לפי יחס בראואר אם יש להן אותה אלגברת חילוק ליבתית, כלומר formula_16 ו-formula_17. כעת, חבורת בראואר formula_18 של השדה formula_2 היא חבורה אשר איבריה הם מחלקות השקילות הללו, בה הפעולה היא מכפלה טנזורית והאיבר ההפכי הוא האלגברה המנוגדת.
בהינתן הרחבת גלואה formula_20, חבורת בראואר היחסית להרחבה זו היא החבורה formula_21 המכילה את כל האלגבראות המפוצלות על ידי השדה formula_22. איחוד על כל הרחבות הגלואה של חבורות הבראואר היחסיות נותן את חבורת בראואר של השדה.
חבורת בראואר היא אובייקט בעל מבנה עשיר ומעניין, הקשור גם לתורת הקוהומולוגיה של מבנים אלגבריים. למידת מבנה החבורה ותכונותיה מאפשרת הסקת מסקנות אודות תיאורית המבנה של אלגבראות פשוטות מרכזיות.
הכללה - אלגבראות ספרביליות מרכזיות.
הכללה טבעית למבנה זה היא למקרה שבו מבנה הבסיס איננו שדה; במקרה זה, חוקרים אלגבראות ספרביליות מרכזית - אלו הן אלגבראות נאמנות, ספרביליות ומרכזיות מעל חוג בסיס נתון. תכונות מבנה רבות שמתקיימות בתורה שהוצגה לעיל, נשמרות גם כאשר עוברים למקרה הכללי יותר (כמו מכפלות טנזוריות, משפט המרכז הכפול). בפרט, ניתן להגדיר את חבורת בראואר של חוג באופן דומה כלעיל.
לאוניד קדניוק
מייג'ור גנרל לֵאוֹנִיד קוֹסְטְיַאנְטִינוֹבִיץ' קַדֵנְיוּק (באוקראינית: Леонід Костянтинович Каденюк; 28 בינואר 1951 - 31 בינואר 2018) היה טייס חלל אוקראיני, שנחשב לטייס החלל הראשון של סוכנות החלל הלאומית של אוקראינה.
ביוגרפיה.
קדניוק נולד ב-28 בינואר 1951 בכפר קלישקיבצי, שבמחוז צ'רנוביץ באוקראינה הסובייטית, ברית המועצות. שם אמו היה נינה אנדרייבנה, ואביו היה קונסטנטין ניקיטוביץ'. היה נשוי לורה יורייבנה ולזוג 2 בנים, ולדימיר ודמיטרי. הוא התגרש מרעייתו בשנת 1983.